Drie vas ná moord op motorfietsverkoper | Maroela Media
Chris en Rouxnet Williams in Junie verlede jaar, twee maande voor hul troue. Foto: Facebook
Waarskuwing: Dié berig bevat grafiese beskrywings wat sensitiewe lesers kan ontstel.
Drie verdagtes is in hegtenis geneem ná die moord op 'n man van Mokopane wat sy motorfiets op Facebook geadverteer het.
Kol. Moatshe Ngoepe, Limpopo-polisiewoordvoerder, kon Woensdagoggend by navraag nie die drie se inhegtenisneming bevestig nie, maar 'n familielid van die vermoorde Chris Williams (31) het aan Maroela Media gesê hulle is Dinsdag aangekeer.
Williams, 'n elektromeganikus by Anglo Platinum wat vyf maande gelede getroud is, is Maandagaand by sy huis met 'n mes doodgesteek nadat 'n man, vergesel van twee makkers, na die motorfiets wat hy geadverteer het kom kyk het.
Hulle het die deur agter hulle toegemaak en toe het die hele ding ontstaan.
Sy swaer, Theo Luus, het aan Maroela Media gesê Williams het die drie mans na die motorhuis geneem waar die motorfiets geparkeer was. Sy vrou, Rouxnet, was in die huis.
Rouxnet het pas 'n weduwee geword, skaars vyf maande nadat sy getroud is. Foto: Facebook
"Hulle het die deur agter hulle toegemaak en toe het die hele ding ontstaan," sê Luus met verwysing na die noodlottige woordewisseling tussen Williams en die drie besoekers. "Hy het hulle 'uitbaklei' deur die deur tot in die straat, waarna hulle in hul Isuzu-bakkie gespring het.
"Chris het daarna inmekaargesak [weens talle meswonde]. Die bakkie het gery en die laaste een van die drie het agterna opgespring."
'n Inwoner het Williams sy naam twee of drie keer benoud hoor roep.
Hy sê Williams was "nog besig om te roggel in sy bloed" waar hy op sy rug in die oprit gelê het. "Sy lippe het beweeg, maar daar het nie klank uitgekom nie."
Die motorfiets wat Williams wou verkoop het. Foto: Facebook
Hy het dadelik die buurtwag ontbied omdat hulle die polisie en nooddienste se kontaknommers by hulle het. "Chris het seker nog so vyf tot sewe minute geleef. Ek het by hom gestaan en aan hom gevat om 'n reaksie uit hom te kry."
'n Veiligheidswag was eerste op die toneel en het Williams se lewe probeer red, maar volgens die inwoner het hy reeds te veel bloed in sy longe gehad. Hy is minstens vyf keer met 'n mes gesteek: in sy slagaar, hart, longe, boarm en duim, wat halfpad deurgesny is, moontlik soos hy hom probeer verdedig het teen die wrede aanval.
Sy vrou het nie eens geweet wat gebeur het nie.
"Sy vrou het nie eens geweet wat gebeur het nie," sê hy. "Sy het eers uitgekom terwyl ons besig was om hom te probeer bykry."
'n Kort rukkie vantevore het hy die bakkie met een verdagte agterop en twee voorin by die huis sien verbyry.
Die inwoner vertel Williams wou die motorfiets verkoop omdat hy en Rouxnet van plan was om vanjaar met 'n gesin te begin nadat hulle in Augustus verlede jaar getroud is.
Rouxnet het hom vertel die koper was Sondagaand ook daar in die silwerkleurige Isuzu-bakkie.
Die belangstellende koper werk glo by 'n veiligheidsmaatskappy in Polokwane, waarheen die selfoon nagespeur is waarmee hy met Williams gereël het om na die motorfiets te kom kyk.
[Red] Die berig is aangepas sedert dit oorspronklik gepubliseer is.
Chris Williams In die nuus mokopane
'Rasse-aanval': Man kry 22 jaar tronkstraf
Ramaphosa: 'Grondgrype sal nie toegelaat word'
Dankie vir die inligling Maroela die storie raak my persoonlik baie .Ek sal graag gereg en geregtiheid wil sien seevier .Dit was so onnodig die aanvallers hoort glad nie in die samelewing nie .Hou ons ophoogte wat van die vuilgoed geword het. My voorstel steek hulle lewndig aandie brand
Baie bly oor vordering met aankeer van verdagtes. Groot simpatie met Rouxnet, familie en vriende. Sterkte.
En nou word hulle beskerm deur die staat More uit op borg .Dit bring hom nie terug nie Dit moet erg en baie erg vir sy vrou en famielie wees mens kan net bid vir hulle.Ai sterkte aan hulle deur die tawwe tyd
En hulle kla die oom in Grabouw aan vir moord hy was ook met n mes aangeval!!!!!!!!!
Die volgende wet moet ingebring word "doen aan ander wat aan jou gedoen word". Die meshandelaars gaan werklik 'n slag slaan met verkope want daar is soveel wesens wat hierdie pad moet en gaan loop